
DOUĂ RÎNDURI DE PREFAŢĂ 


« Volbură Poiană» îşi zice poetul, foarte tînăr, 
al acestor versuri prin care-şi începe cintecul. 
E un suflet blînd şi bun, cu nobile avînturi, 
cu graiu limpede, vibrant de pasiune pentru lu- 
cruvile vrednice de a ne mişca. 

Cutezătorul ! La vrîsta lui ware plete lungi ` 
şi pretenții mari. Scrie după datina veche a 
celor mari şi glorioşi ai poeziei romăneşti. Un 
june burghes incapabil de a fi vre-odală un 
şavlalan literar ori un îndrugălor de vorbe mari, 
înşirate peniru prostia unui tineret care nwa 
primit creşterea ce se cuvine, 

Pare a fi incorigibil, săymanul! Va scrie şi 
mai departe despre cimp şi pădure, despre cer 
şi ape, despre iubire şi speranţă, despre țară şi 
neam. Din cînd în cînd un măgar critic îi va 
zvârli o păreche de copile, pe cînd cealaltă turmă 
va paşi nepăsăloare că pe o ramură nouă a 
mai cîntat un glas de tinereță. 

Nu-ţi pese, dragă « Volbură Poiană». Nebunia 
şi farsa prostească îşi pot avea ceasurile ; bunul 
simț are eternitatea. 

Si d-ta ca şi mine credem înli'însul. 


N. IORGA. 
www.digibuc,ro 


SPRE VIAȚĂ 

Aș vrea să văd în ţară primăvară: 
Cu toporaşi, cu zbor de rândunele, 
Cu ciripiri de mândre păsărele... 
S'ascult tălăngile în fapt de sară, 


Să văd pe ramuri frunza cum învie 
Cătind la soare 'n sporul tinereţii, 
Infiripată din adincul vieții, 

Să tremure la vintul ce adie. 


www.digibuc.ro 


Să văd din zări venind la noi cocorii, 
S 
Să văd trecînd grăbit o fată mare 
Cu ochi de hoață pe cărarea morii. 


şopotească tainice izvoare, 


Ax 


Să văd cum înnegreşte codru zarea 
Cu-a lui putere de avînt şi viață, 
Să ştiu cîmpia numai o verdeață 
Și albii fluturi cum alintă floarea. 


Să fulgere văzduhul de pornirea 
Eternei vieţi din sînul primăverii, 
Să ne'ngrijim de largul încăperii 
Ca să primim în suflet înnoirea .. 

Şi-au să'nilorească liliecii, iară — 

Şi cît de mult i-aştept să înflorească, 
Mireazma lor să ne întinerească, 

Să respirâm văzduh de primăvară. 


In preajma lor covorul să se-aștearnă 
Țesut de mina harnicei neveste, 

Să mai durăm şi-acolo vre-o poveste. 
lar florile în rînduri să se cearnă. 


Din floarea lor albina să culeagă 
Nectarul cu nesaţ, cu lăcomie, 
Şi soarele din bolta azurie 


Să-şi toarne peste ei splendoarea'ntreagă. 

Căci s'a 'mplinit aproape-un an de zile 
De cînd mau strîns pe lingă ei viaţă, 
De cînd flăcăii mau mai prins în brață 
Cu dor, cu foc îrumoasele copile. 


Aş vrea să-i văd bogaţi în îloare, iară —. 
Aşa "'nfloriți, frumoşi ca altădată. 

Să ni se pară viaţa 'mprospătată 

Şi 'n suflete să vină primăvară. 


AN 

CĂTRE BASARABIA 
S k 
— E mult de-atuncea, bunicuţă dragă? 


— Acuş sencheie veacul, din păcate! 
V. P. 


Cum te-a răpit din casa bătrînească! 
Fecioara mea, copilă între fecioare ! 
De-atunci nu am o zi de sărbătoare 
Și nu e nimeni să mă liniştească ! 


Cu ochii blinzi, cu părul creț de aur, 
Cu-obraji de trandafiri, scăldaţi în soare, 
Cu buze moi, de fragi, surizătoare, 
Mi-ai fost plinirea scumpului tezaur ! 

O, fata mea, mezină între fete, 
Cum te-a încins cu lanţurile grele! 
Ai fost norocul gîndurilor mele 

Și fericirea clipei mingiiete ! 


Cum te-a schimbat, să nu te mai cunoască 
Privirea mamei, neadormită încă ! 
Te-aşteaptă mama'n jalea ei adincă 

La casa veche să te 'nnapoiască! 


Suspinul tău e plins în feciorie, 
Viaţa ta e zbuciumarea Mării 
Cind, izgonit din largurile zării, 
Purcede uraganul cu tărie. 


Tu mai cărbuni aprinşi pengusta vatră, 
Opaiţul s'a stins de multă vreme, 

In hornul sobei vintul iernei geme, 

Și a pustiu departe-un cîne iatră. 

Tu mai velință să te încălzească 

In patul tău, cînd dormi în voia sorții; 
Auzi tirziu în noapte glasul morţii 

Cum ride 'mcet, mai mult să te-amărască! 


Nu ştii ce'nseamnă-a mamei mingiiere ; 
La uşa ta s'aud izbiri de suliți, — 

Din fundul depărtat al unei ułiți 
Porneşte val spre tine cu putere 


Nebuna ură'n pofta lăcomiei, 

Să-ţi prăpădească rostul tău pe lume, 
Să nu-ți mai ştie nimene de nume, 
Să te-adîncească 'n noaptea vijeliei ! 


Și fluier nu-i, şi zîmbet m'ai în casă, 
Năfrana tai cernită, sfişiată, 

Ţi-a frînt şi furca'n briul tău purtată, 
Ţi-a încălcit şi tortul de mătasă ! 

Ca să-l descurci ţi-i greu, ţi-i anevoie, 
Căci degetele tale-s mult rănite! 
Cum ţi-a furat inele'mpodobite, 
Cum a crezut că toate-s pe-a lui voie! 


De-un veac mai cunoscut im sate hora! 
Nu ţi-ai scăldat cu voioşie sînul 

Căci ţi Pa supt acolo greu suspinul, 
Tu sare-ai fost în ochii tuturora! 


* 
+ * 


In zbor la tine doina noastră vine 
De-ascultă plinsul tău în amăgire ; 
Tu ni trimeţi în dor de amintire 
Cuvînt scăldat in lacrămi şi suspine, 


Ascultă, doină: cintul ei de jale 

Din zbor să-l prinzi şi adă-ni-l aproape, 
Să-l cînți mereu pe margene de ape, 
Azi noi trăim supt aripele tale. 

Să | fure-al c6drului frunziş de vară, 
Să-l iea și vîntu ?n calea lui spre zare, 
Să-l înţeleagă razele de soare, 

Să nu mai știe cîntul de hotară! 


Izvoarele să poarte 'nfiorarea 
Suspinelor şi-a lacrămilor stinse, 
Să ni-amintim că suflete aprinse 
Vor ispăși păcatul şi 'noptarea! 
* 

* * 
Vor tresări câmpiile de-arîndul 
Cînd sa ivi dorita Inviere, 
S'or limpezi și lacrămijde durere. 
Și fericire va aduce gindul! 


Curat ca freamătul zorit spre sară 
Vor întona un cîntec de slăvire 
Atîtea glasuri — zvon 'de fericire — 
Și îl va crește-a zilelor fanfară * 

Va ?ncremeni şi soarele ?'n tăria 
Eternei bolți, de soare miruită, 

Va fi serbarea cea mai strălucită 
Când noi vom stăpîni din nou moșia! 


Vor pomeni-o fiii şi nepoții 

Cu inima de bărbăţie plină : 

O zi biruitoare şi senină 

Vom prăznui supt ceruri noi cu toții. 


Neîndurarea grijilor trecute 

Se va'nturna în rîsul -mulțumirii, 
Stropiţi de roua păcii și-a iubirii, 
Vom întregi speranţele pierdute. 


Dar astăzi cnutul, îngrozirea zilei, 
A celei flămînde şi tirane 
Sporește fierea vremilor duşmanul 
Ce-au veștejit dorinţele copilei ! 

Un leu se zbate ’n cușca ce-l închide 
Cu ochi focoși, cu dor de libertate, 
Cunoaște a sclaviei nedreptate, 

Se uită el să vadă: nu-i deschide? 


Şi-adoarme-apoi gîndind la depărtarea 
Pămîntului pe care se desfată 
Intregu-i neam, ce mar putea vre-odată 
In desfâtarea lui să-i afle starea! 

LEAGĂN, CÎNTEC, LACRIMA 
+ % 


Leagăn scump vieții mele 
Casa mea din sat, 

Tu eşti singurul palat 
Dintre toate mai bogat. 
Leagän scump vieții mele 
Innăuntru porți fiorul 
Dorului chemat ! 


Cîntecul prunciei mele 
Cel frumos cîntat, 

Cel mai dulce și curat 
Cum alt cîntec nu-i în sat. 

Cîntecul prunciei mele 
Tors de mama ’n plinul vorbei, 
Azi nu te-am uitat! 


Lacrima prunciei mele 
Piins nemăsurat, 

Cite lacrămi am vărsat 
Lîngă mama desmierdat ! 
Lacrima prunciei mele 
Uşurare și uitare 

Ris nevinovat. 


Po. ră 

CUNUNA LUMINII 
E 


Principelui Carol 


Toţi craii cu pletele blonde, 
Cu ochii de fulgere mari, 
Sporit-au cuvîntul de viață, 
Cuvintul menit să trezească 
Și codrii bătrîni de stejari, 


Sporit-au cuvîntul măririi 

Pe ăripi de-vulturi mînat, 
Să'nnalțe pe tronul visării, 
Pe tronul părinților noştri 
Pe cel mai viteaz. împărat. 

Și-au fost încercările grele 

Cu vuiet de ape şi Stinci, 

Cu pocnet de lanţuri tîrîte 

De veacuri prin curgeri de sînge 
In urma durerii adinci. 


Nu gestul și rîsul fățarnic 
Adună pierdute comori, 

Ci lupta de moarte cerută 
De glasul părinţilor “noştri 
Cind strigă în luptă să mori. 


Viteazul cu ochii albaştri, 

Ca ochii lui Ștefan-cel-Sfînt, 

A fost înnălţat la mărire 

Căci Domnul din ceruri văzut-a 
Cum creşte neghina 'n pămînt. 


Cununa luminii aprinse, 
Cununa visată de mult, 

Din lacrămi şi sînge-i turnată 
Cînd geme ’n osîndă de patimi 
Al lumii năprasnic tumult. 

Porni din adînc să tresară 
In urmă rotundul pămînt, 
Cîntind lăutarii năvalnic, 
Feciorii încinseră hora 
De-atita viață și cînt! 


Toţi craii cu blondele plete 
Cu ochii albaștri senini, 

În mînă țin cupa «Unirii» 
S'o 'ntindă alesului falnic 
Să ardă cununa de spini! 

DIN CARNETUL MIEU 

Pe banca unde-odată 
Stăturăm amindoi 
Era zăpada ninsă. 


Ce trist e pentru noi 

Să ştim că locul unde 
Ne-am îndrăgit cîndva 
Rămîne în uitare 

Şi nu-l mai poți cerca! 


O nostalgie n grabă 
In suflet mi-a venit, 
Din locul amintirii 

Mai grabnic am pornit, 
Să nu mă împresoare 
Părerile de rău 

Că azi mă dai uitării 
Şi să tot pling mereu. 


Ce bun era trecutul 

Cu zilele ce-au fost, 

In el iubirea veche 

Işi află adăpost. 

Cînd astăzi numai golul 
Iubirii mi-l arunci, 

Ce bun éra, ‘trecutul 

Cu zilele de- atunci ! i 


Atunci broboada-ţi albă 
In spini s'a aninat: 

Eram cu tine-alături 

Și parc'am tremurat. 
Te-ai înroşit la faţă 

Și ochii ţi-au zîmbit ; 
Știi, mno puteai desprinde, 
Ai ris şi ai fugit. 

In urmă vorbe multe 
Vecinii au şoptit ; 
Cum se porneşte vîntul 
Şi vorba s'a pornit. 
Cînd trece înserarea 
In pas domol prin sat, 
Ca să deschidă nopții 
Portiţă de intrat 
S'opreşte vîntu ’n cale 
Sfios ca un copil, 

Şi tace, şi s'ascunde 
Pășind tiptil, tiptil. 


Cînd au pierit iubirea 
Şi gîndul ce am avut, 
Cu vîntul prins tovarăș 


In noapte m'am pierdut. 


In ramuri toamna vine 
Cu gînd nebiruit 
Să scuture podoaba. 

Cit dor nemărgenit 
Ascundea ’n ea golirea 
Intinsului pămînt 

Cînd frunze prinse, n horă 
S'alungă după vînt! 


Și-aşa iubirea noastră 
Podoaba şi-a pierdut. 
Vezi, toamna-i negăsarea 
Ce-şi are început 

„Din gîndurile tale 

Trăite în ascuns, 

Să pari neînţelesul 

Din minte nepătruns 


La ce pling eu toamna 
Cu frunzele ce mor, 

Cu vîntul prins în glasul 
Pribeagului cocor ? 

Din moarte naşte viața 
Vieții ce trăim... 

Dar bine-i cîte odată 
De noi să ne-amintim ! 


AR 

Să vii la noi să vezi cum stau cireșii 
Bătuţi în floarea alb’ a îecioriei, 

De ei se miră astăzi megieșii 

Cu ochi scăldați în plinul bucuriei. 


In preajma lor încurcă negre fire 
Intregul roiu de-albine lucrătoare, 
Culeg nectar în sațiu de mulțămire 
Drăguţele, plăpînde, zburătoare. 

Incet, desprinsă cade vre-o petală 
Pe verdele covor de primăvară, 
Sabate și-une ori la mama 'n poală 
Cînd, ostenită, stă supt ei afară, 


lar cînd începe vintul să *nfioare 
Adinca înfloririi măreție, 

Se cerne jos roirea de ninsoare : 

— O viaţă moare,— alta ?n loc învie, 

CÎNTEC 

Dacă vine primăvara 
Vine să-mi aducă moarte, 
Parcă-i simt fiorul rece 
De departe, de departe. 


Dacă mori în primăvară 

Păn' şi florile te-or plinge. 
Azi îmi văd lumina vieţii 

Cum se stinge, cum se stinge. 

Fetele nu vor să ştie 

Cine moare..., cine moare... 
Migălind la gît şi-anină 
Mărţișoare, mărțişoare ! 


W 

NU VREAU SĂ MOR 

Nu vreau să mor în clipa asta, — 
Cînd ride faţa casei mele, 

Cînd mama stă pe prispă-afară 
Privind un cuib de rîndunele. 


Nu vreau să mor în clipa asta, — 
Cind busuiocul rîde 'n geamuri, 
Cînd albul florilor ascunde 
Mulțimea frunzelor pe ramuri. 

Nu vreau să mor în clipa asta, — 
Cînd văd bătrîne gîrbovite 

Cum ţin c'o mînă nepoțelul 

Cu alta ?n cîrjă, sprijinite, 


Cînd îşi descinge hora briul 
Supt cele trei răchiți bătrîne, 
Cînd yîsul fetelor îți fură 
Ceva din grijile de mîne, 


Nu vreau să mor în clipa asta! 

IN LUPTĂ 

Vezi, ducem toţi o luptă nesfirşită. 
Azi viaţa ce-i? O zi de muncă grea. 
Și ziua ce-i decît o albă stea 

Ce-și taie 'n noapte cale împlinită ? 


Increzători suim pe-a scării treaptă 
Spre lumea care singuri nu o ştim, 
O clipă poposim și iar pornim, 
Dar nimene nu știe ce ne-aşteaptă. 

Se luptă adevărul cu minciuna 
Și cade adevărul zugrumat ; 
Minciuna singură a triumfat 

Din mîni nelegiuite-și iea cununa. 


Cum taie fierul brazde pe ogoare 
Ca să sporească înnoitul rod, 
Așa în pieptul bietului norod 
Durerea taie brazde-omoritoare. 


Și va 'ncolți sămînța răzbunăsif 
Ce-a îngropat-o cel nedreptăţit, 
lar rodul ei atunci va fi plinit 


Cînd buciuma-vor largurile zării. 

VULTURUL 

Măreţ, nepăsător, cu ochii roată 
Privia deştept în zările albastre, 
Pindind să lese stincile sihastre, 
S'apuce 'n sus o cale neumblată. 


Pe vîrful stîncii sta în nemișcare... 
De-odat' apoi, el capu' şi-l ridică, 
Ţinti spre cer, ca turburat de frică, 
Își face vînt, şi ?ncepe lin să zboare. 

Mai sus, 'mai sus, te îndemna avîntul 

Să te rotești pe căi ameţitoare, 

Mai sus, mai sus, pe drumul către soare, 
Tu biruieşti în zborul tău şi vintul! 


Părea că ceru-i Mare răsturnată, 
Că el ar fi pe dinsa călătorul; 
Bătea din ăripi întărindu-şi zborul, 
Ca un vislaş pe Marea 'nfuriată. 


Și iată-l sus: o cruce plutitoare, 

Ca un porumb tăind seninul verii, 

Ca Duhul sfint în zilele creării 

Cînd peste-adincuri fu pornit să zboare. 


Și tot mai sus în cercuri mişcătoare 
Se înnălța spre bolta 'ncovoiată, — 
Un falnic zbor să-i fie viaţa toată 
Niar fi de-ajuns avîntul să şi măsoare! 

Domnească ’n veci la yoi tăcerea, 
Morminte vechi, din vremi uitate, 
Cruci negre ce veghiați în taină 
Mormintele ’n singurătate. 


La voi se stîng atitea doruri, 
Se stinge bucuria toată ; 
La voi bătrâni, femei şi tineri 
Găsesc odihnă necurmată. 

Și eu vă las în părăsire, 
Morminte vechi din vremi uitate, 
Voi cruci, veghiaţi o veșnicie 
Mormintele ’n singurătate ! 

In noaptea grelelor păcate 
Pieri-va fulgerul din cer; 
Vom pune ?n braţe ostenite 
Tăria brațelor de fer. 

Va duce Dunărea departe 
Potop de lacrime fierbinți, 
Vor ispăși feciorii jalea 

Și chinul morţilor părinţi. 


Spre cer, în zbor de vultur aprig, 
In nevăzutul ei veșmînt, 
Aprinsa doină, îurtunoasă 

Işi măsură al ei avînt; 

In cer, cu vorbele de flacări 
Va spune-al relelor noian, 
Va întregi credința vie 

Pe spada marelui Traian. 


Din piatra "'nvârtoşilei inimi 
Vom face scară până sus. 

Să stringem mîna cu străbunii 
Părinț lor, de la Apus. 

Din temnița împădurită 

A munţilor cicreste mari, 
Vom scoate-a heamului comoară 
Cu gestul mulţilor avari. 

Și Feţi și Crai cu păr' de aur 
Câlări pe roibi cu nări în vînt, 
Acolo unde-s braţe! rupte 
Porni-vor toţi la un cuvânt, 

La semnul desjugării noastre 
S'or arunca din matca lor 

Și Dunărea, şi Tisa, Nistru 
Să întregească un popor, 
Trezit în nopțile de geamăt 
Cind taie fulgerul prin nori, 
Tunînd în glasul altor vremuri : 
Ciîntaţi, strigaţi, învingători ! 

O casă mare şi frumoasă 

Era odată ?n colțul străzii; 
Avea perdele de mătasă 

Și-un chioşc în mijlocul ogrăzii. 


Un cerşetor stătea 'ntreg anul 
Lingă peretele din stradă, 

Şi se trudea mereu, sărmanul, 
Să şi strîngă zdrențele grămadă. 

39 
Azi am trecut pe-aceiaşi stradă : 
Nici cerşetor, nici casa mare; 


Ruinele zăceau grămadă, 
Cel cerșetor unde-o fi oare? 


Ie. d 

REGELE MĂRII: 

Bătrînul rege stă pe mal, 
Priveşte ?n zare, Val cu val 
Se zbuciumă în largul Mării. 
Poporu ’n ceasul așteptării 
Stă mut, O barcă vine 

Pe lingă țărm, abia, trudită, 
Și lîngă rege e oprită. 


Păşeşte regele domol 
In barcă, Răpede un sol 
Aprinde lingă rege focul, 


1 Din Mitologia scandinavă, 

Şi regele nu-și schimbă locul : 
O jerttă plutitoare... 

Se lasă pinza desfăcută 

Și barca pleacă ’n larg, tăcută. 


Spre zarea Mării în Apus 

De vint bătrinul rege-i dus. 

In barcă focul se 'mpinzeşte, 
Eroul astăzi se jertfeşte, 
Northmanul rege piere.... 

In zări i sa deschis mormîntul, 
Sălbatec izbucnește cîntul : 


«Mărire jertfei unui rege, 
Indeplinite după lege !» 


M 

FLUERUL 
K R 


Ai scos atita viers cîntînd 
In liniştea de sară, 

Că plîns-au codrii tremurînd 
La noi în țară! 


Și azi s'aude glasul tău 
Prin codri şi pe dealuri, 
Și azi saude pe pirău — 
Pe lîngă maluri. 

Dar doina ta nu-i ca "n trecut 
S'o simtă firea 'ntreagă, 

Nu pare azi ca la "'nceput 
Aşa de dragă. 


Ci nu ştiu: doina ne-a mințit 
De nu mai mişcă firea, 

Ori noi cu toți am adormit 
Pierzind simţirea ? 

TRANDAFIRII 
% 


Cum stau bătuți în rouă trandafirii 
Stăruitori de dragoste aprinsă 
Intreaga grădiniță stă învinsă 
De floarea lor — scutăra amintirii. 


In orice floare e-un suris de fată, 
In orice ghimpe un suspin de dor, 
De rupi vre-una din desimea lor 
Adese ori ţi-i mîna sîngerată. 

Cu gînd senin, cu fruntea înnălțată, 
Te-apropie, te-apropie uşoară, 

In zborul zilelor de primăvară, 

Ca să-i priveşti cu faţa 'nrourată, 


In orice floare e-un surîs de fată. 
In orice ghimpe un suspin de dor, 
Pe faţa ta răsară floarea lor 

Dar inima nu-mi fie sîngerată. 


S 


www.digibuc.ro 


45 


DE-ATUNCI... 


w % 
Fraţilor mei. 


De-atunci și noi cu vremea ne trecurăm ! 
Cum clocotia de chiote tot satul, 

Cînd ne jucam cu toții «De-a 'nnotatul» — 
Un joc pe care singuri ni-l făcurăm. 


Era ograda plină de verdeață, 

Şi noi luam verdeața drept o Mare, 
Și prispa casei malul de scăpare. 
Era ograda plină de viaţă. ` 

Cum ne-avîntăm cu braţele întinse 
De ocoliam ograda cît de mare, 
Și, osteniți de-atita înnotare, 
Veniam la mal cu feţele aprinse. 


lar mama, tata ?n culmea bucuriei, 
Priviau la noi c'o siîntă mulțămire, 
Și ochii li rideau de fericire, 

C'aşa-s părinţii cînd li-s dragi copiii 


De-atunci şi lor sfîrşitul vieţuirii 

Li-a mai cernut în părul des ninsoare, 
Și-au început să urce calea mare 

Cu greu, încet spre viața răsplătirii. 


De-atunci ne-am avîntat în altă zare: 
E-o Mare plină de dureri şi chinuri, 
In care-auzi necontenit suspinuri 

Şi-i vezi pe toți cum caută scăpare. 

PLOPUL 
+ e 


Din argint veşmiînt îi țese 
Luna plopului din vale, 
Vîntul bate ’n frunza rară 
Și suspin” a dor şi jale, 


Scîrțiie din rădăcină 
Un fior parcă-l cuprinde, 
Peste girla de alături 
Umbra lungă își întinde. 

Cine poate să priceapă 
Jalea plopului şi plinsul ? 
— Doar acela care ’n lume 
E stingher şi el ca dînsul. 

GLASUL ARDEALULUI. 
2 G 


Stăpîne, azi un gînd ne poartă, 
De veacuri plingem cu amar, 
Cerşim dreptatea în zadar, 

Ne intiresc toți dela poartă. 


Sughițul greu ne taie glasul, 
Se rupe inima ?n bucăţi, 

Spre templul veşnicei dreptăţi 
Sîntem loviți, cînd facem pasul. 

Cum vor să mintă lumea Răii; 
Dreptatea-i vrerea tuturor, 

Cu jurăminte de omor, 

De le-o cerşim, răspund mişeii. 


Tăria vremilor străbune, 
Fulgerător ni-o pune 'n mîni! 
Cu văzul soarelui de mini, 
Nădejdea traiului apune. 


In pieptul nostru ars de soare 
Incapă mugetul de leu, 
Vârsarea siugelui mereu, 

S'o simtă lumea că ne doare. 

CUPTORULUI 
Se 


Singur tu în nopţi tărzii, 
Adunai flăcăi şi fete; 

Babele cu iarna ?n plete 

Le stringeai cu drag aproape. 
Din vechime să desgroape 
Povestiri, minunății 


Un moşneag la vatra ta 
Intăria deplin soborul; 

Se vedea la clacă sporul 
Cînd rostia cîte-o poveste : —- 
Făceau haz cele neveste, 
Moşul nu se supăra, 

Lîngă tine 'n nopţi tărzii, 
Işi spuneau flăcăii dorul, 
Infloria atunci bujorul 
De pe feţele curate, 
Pline de seninătate... 

Tot flăcău voinic să fii! 


Nopțile la şezători |... 

Cald în casă, frig afară —- 
Cite ?n suflet se strecoară ! 
Păm ce luna să apuie, 
Fetele ţineau să spuie 
Păcăleli şi ghicitori. 


Lîngă tine 'n nopţii tărzii 
Amintitu-s'a trecutul, 
Alintatu-s'a sărutul... 

Tu, să fii lipsit din sate, 
Cite-ar fi de mult uitate 
Azi în lumea celor vii! 


www.digibuc.ro 


Să ai limbă-a deslega 
Povestirile--auzite, 

Cite inime robite 

S'au iubit încrezătoare, — 
Am spori o şezătoare 
Pentru prăznuirea ta. 

SĂCERĂTORII. 
x k 


Ei strîng grăbiţi şi plini de bucurie 
Tezaurul ce l-a rodit pămîntul, 
Nădejdea lor își întăreşte cîntul! 
Vieţii dulci, de-acum ce va să vie. 


Din snopii mari, cu spicele bogate, 
S'aruncă raza dragostei de viaţă, 
Să li topească bulgărul de ghiaţă 
Ce-l au pe sufletele lor uitate. 

Durerea grea își află azi mormîntul 
Şi ?n el se prăbuşește cu ocară, 

De strălucirea spicelor de vară, 

Cind ţerna și-a 'nnoit iar legămîntul. 

PRIMĂVARA. 
% % 


S'au stins la gura sobei poveștile cu zmei, 
Cu Feţi-frumoși puternici, curagioși ca lei; 
Și «Verde Impăratul», stăpînitor de ţară, 
iși uită de-a lui glumă la mesele de sară. 
Un zvon molcom adie în necuprinsul firii: 
Ceva din armonia măiastr'a ciripirii; 

Fiorul tinereții, pornit în dimineaţă, 
Deşteaptă amorţirea cu-al lui îndemn de viaţă. 
Grăbitele izvoare ce-și amuţise graiul 
Pornite din adîncuri își înmulțesc alaiul, 
Fecioara întărzie cînd trece cu ulciorul, . 

In liniştea ?nserării își povestește dorul ! 
Rásar îngîndurate tăcute albăstrele 


Și par împrăștiate șşiraguri de mărgele, 

Pe ramurile goale şi mugurul învie : 
Același imn al vieţii natura îl îmbie. 
Zetirul ni aruncă parfum de primăvară, 
Blindeţă și uimire în trecere ușoară; 
Un zbor pripit de îngeri, înceată filfiire 
De aripi nevăzute, el pare *n amurgire. 


* 
* x 


Tărziu, cînd înnoptarea coboară peste fire, 
Se risipesc în goluri visări de fericire... 

In nopți întărziate, cu străluciri de stele. 
Işi risipesc ființa şi visurile mele. 

Are ochii de cicoare, 

Păr din razele de soare, 

Obrăjori de lăcrămioare, 

Buze roşii ca de mac, 

Dinţii de mărgăritare, 

Haine albe și uşoare, 

Și cercei de brebenei. 

Ea şi-a pus la git mărgele: 

Dediţei și viorele, 

Să se poarte după plac. 

lar la piept şi-a prins o floare, 

Floare-albastră de cicoare — 

Presărată cu scîntei. 

Fuge iute pe cîmpie, 

Cu dor mult cu bucurie. 
Zboară ’n cale-i rîndunele, 
Ea s'alungă după ele: 
Rindunică poți să-i zici. 
Nu-i nici mică, nu-t nici mare, 
Ride dulce ’n alergare, 
Numai jocul să nu-i strici, 
Calcă vesel pe ogoare : 
Unde calcă, crește o floare, 
Şi la floare fluturi vin. 
Smoc de iarbă boierească 
Ţine ea la "'ncingătoare. 
Inverzește co suflare 

Pomii toți de prin grädini. 


Primăvară, primăvară, 
Fă din piepturi să răsară 
Cântece de bucurii! 
Primăvară, primăvară, 
Vino şi la noi în ţară, 
Lângă noi de-apururi fii ! 
Inimile *ntinerească, 
Ţara să se mântuiască 
De străini... 


CR 
A 

TU RÂZI. 
aà 


Tu râzi; eu plîng în noaptea desperării. 
Tu dormi; eu strejuesc altarul sfintei 
Visări de bine, şi stau înnainte-i 

Ca un învins în lupta detronării. 


N'ai să 'nțelegi vreo dată suferința, 
Tovarăşä cu suflete uitate, 

Când lacrămile sincere vărsate 

li risipesc necontenit ființa. 

DE PE CULME 
i i 


Pe culmea dealului stătea moșneagul 
Cu doi nepoți, vlăstări de primăvară, 
Cînd soarele cu fața lui de pară 

Se cufunda pășind în zare pragul. 


Și tot privind căsuţele grămadă 

Cum stau pe valea *ntinsă, liniştită, 
Zăresc prin crengi biserica *nvechită : 
Aproape, aproape gata e să cadă. 

Induioşat moşneagul se ridică, 
Intinde mîna slabă şi uscată 

Spre sat. Apoi, cu vocea tremurată, 
Nepoţilor începe să le zică: 


« Vedeţi, băieţi, vă spun în fapt de sară, 
Și ce vă spun ţineţi-le în minte: . 
Biserica din sat de-acu nainte 

O prăpădim, și şagă nu vă pară.» 

TOVARĂȘI BUNI 
E 3% 


Eram copil în zilele acele 

Cînd mă duceam în luncă cu băieții, 
Tovarăşi buni din vremea tinereții, 
O, anii duși ai pribegiei mele .. 


Umblam cu ei și mă uitam cun trece 
În capătul de la răchiţi Siretul, 

Cum se ducea încetul, cu încetul, 

La vale ’n jos, tremurător şi rece, 

Azi nu mai sînt aproape de tovarăși, 
M'am depărtat de dânșii şi de luncă, 
Azi nu mai văd cristeiul cum S'aruncă 
Din iarbă ?n zbor și cum s'ascunde iarăși. 


Ei au rămas ca să păzească locul, 
Să sape ţerna neagră pe ogoare, 
Supt arşiţa căldurii de la soare, 

Să strîngă pîinea cît li-o dă norocul. 


Din munca lor apucă şi străinii, 

Dar nu li pare rău — e bun Rominul! — 
Cînd are-i place să-și descarce sînul, 

Să dea la toţi aşa cum dau vecinii. 


Azi nu le sînt tovarășul de trudă ! 
Li-am fost tovarăşul de pribegie, 
Cind lumea o credeam de jucărie 
Copiilor ca noi de vristă crudă. 

Aş vrea să-i văd, căci mă abate gîndul 
Să li 'nțeleg năcazul și durerea, 

Să gust cu ei amarul, mîngi.ierea, 

Să-i strîng ia piept și să li spun de-arindul: 


Tovarăşi buni ai tinereţii mele, 
Primiţi-mă la voi ca altă dată 
Cu inimă și dragoste curată, 

Să fim uniţi ca ’n zilele acele ! 


Pe ANI 

ATITEA CINTURI 
e % 


Atitea cînturi minunate 
Purtăm în suflet cît iubim ; 
Din vise făurim palate 

Cu bolți şi turnuri fermecate 
In ele să trăim, 


Cînd ne'mpăcaţi de-a urii soarte 
Nefericiţi, ne . fericim, 

De-am da iubirea la o parte 
S'ar prăbuși în zări departe 
Norocul ce-l trăim. 


DT 18% 


1, LEA 

ATUNCI... 
SE 


A-toate-ştiutorul în foişor s'aşează ; 

Cei Doisprezece 'n preajmă-i la masă'nchee locul, 
Din ochii Lui albaștri vin scîntejeri de rază, 

Şi fiecare-şi leagă de dinsele norocul. 


— «Azi unul din tovarăşi pe mine mă va vinde». 
Nedumeriţi cu toţii, întreabă: « Care-anume ?» 

—- «Acela ce cu mine în blid mina-șşi va ’ntinde 
Mai bine i-ar fi lui-şi de nu ar fi în lume». 

Se'ntunecă la față Iùda vînzătorul, 

Se scoală cu rușine și părăsește cina ; 

În urma lui nu cată A-toate-ştiutorul : 

El singur din tovarăși îi cunoscuse vina... 


Nor 

LACRIMA 
X * 


Asemăn asfințitul 

Cu taina îngropării, 

A unui rege care 

Din viață s'a sfîrșit ; 
Luceafărul din ceruri 
E fulgul de văpaie 

Ce arde la mormîntu-i 
De noapte învelit. 


Și norii ce se-adună 
Sînt oştile cernite, 
Trimese din îndemnul 
Grăbitei datorii ; 

Iar stelele mărunte 
Sînt micile lumine 
Prinos al neuitării 
Din partea celor vii. 


Şi luna, ce-i regină 
Bătrână, gârbovită, 
Din răsărit porneşte 
Plutind în paşnic vis, 
Cu pletele în vînturi, 
Să-și plingă suferința 
Acolo unde-un rege 
Pleoapa şi-a închis, 

CINTEC 
+ e 


Pling de dorul primăverii 
Liliecii în grădină, 

Cum așteaptă mîngiierea 
Blindei raze de lumină. 


Cînd o fi la primăvară, 
Tu să rupi din ei o floare, 
S'o anini în păr la tine 

Să te faci ispititoare. 

M'oi găti şi eu atuncea, 
Ușurat de gînduri grele, 
Să înșir mărgele roșii 

Pe grumazul dragii mele. 

IMPĂCARE 
e e 


Cum pot să 'ntunec o lumină 
Cu ceața gîndurilor mele, 

Tu vis pierit în noapte plină 

De cîntec, doruri şi de stele 

O vină, vină, 


In glasul tău-încîntătorul! 
Tresar lumini de mandolină, 
Tu vis pierit în noapte lină 
Cînd murrmură doinind izvorul, 
O vină, vină. 

Răsai din umbrele uitării 
Ca ’ntăia seară de vedere, 
Tu vis curat al resemnării 
Mi-ai fost în zile de durere 
Sol împăcării. 


Aruncă-ţi zimbetele toate 
Și dă-le zborul tinereţii, 
Moi ferici atuncea, poate 
Inviorat de-a frumuseţii 
Seninătate. 


Nu gestul tău de nepăsare 
Vor risipi a' mele taine. 

Rămii etern înspiratoare 

Cînd e s'apari în mîndre haine 
Fulgi de ninsoare. 


Cum pot să 'ntunec o lumină 
Cu norul gîndurilor mele, 

Tu vis uitat în noapte plină 
De cîntec, versuri şi de stele, 
O vină, vină! 

SE 'NCHEIE VEACUL., 
— CA PENTRU 1912 — 
% g 


Şi mai avuse mama o copilă, 

Frumoasă tare, cum nu pot eu spune. 
Ziceau cu toţii: fata-i o minune, 

Dar ce vă spun, şi-acum îi pling de milă 


Căci a venit un uriaș călare, 

C'o falcă 'n cer şi una în țărină, 

Cu ochii roşi, cu biciu de foc în mină: 
Să-l_fi văzut, credeai că-i arătare. 

S'a repezit la ea ca s'o apuce, 

Şi-a smuls-o din cămin, o Doamne sfinte, 
Spre Răsărit s'a dus cu ea "nainte — 

Și ma ştiut sărmara unde-o duce.. 


Să vezi, avea inele fata mare, 

Și gâtu-i mlădios purta mărgele, 
Și, cum sînt fetele mai tinerăle, 

Işi aninase ?n părul ei și-o floare. 


In goana mare le-a pierdut pe toate... 
Azi, plinge după ea o ţară 'ntreagă. 

— E mult de-atuncea, bunicuţă dragă? 
— Acuşi se *ncheie veacul, din păcate... 


în d 

ALBĂSTRELE 
E y 


Le vezi cum stau prin iarbă *mprăștiate 
De mina nevăzut a primăverii ; 
Culege-le în dorul mingiierii 

Și fă să ai buchete parfumate. 


Ascuns, apoi, copile al durerii. 
Le-aruncă 'n pragul celei adorate, 
Ea nu va şti de cine-s aruncate 
Şi va sfărma deprinderea tăcerii. 

A doua zi, să o "ntilneşti în cale; 
De va ’nțelege gîndurile tale 
Ea va roși, va cobori privirea. 


De n'o întilnești, să dai uitărij toate, 
Și prinde imnul strunei fermecate 
Cînd nechemată vine: Amintirea. 

CINTEC. 
x e 

Ochii tăi — mistuitorii — 
M'au robit cu-a lor privire 
Și-a surîsului ivire 
Minunzază ’ntreaga fire, 
De se miră purtătorii 
Doruiui de îndrăgire. 


Mersul tău e legănarea 
Crengilor cu frunza rară, 
Cînd, în amurgit de vară, 

Ca suflarea de uşoară, 

Iși porneşte tremurarea 
Plopu “nalt de lîngă moară! 


sag 
Ho Se 

TOAMNA 

Trec spre miază-zi cocoare 
Şi ne iau grăbite dorul; 
Ochii prind să umeziască 
Urmărindu-le soborul. 


Trec, se perd, în zări departe 
Fug de vremurile grele, 
Rămânem cu duioșia 

Și cu inima la ele .. 

Cînd le văd un gînd mă poartă 
De mă 'ntreb acuma iară: 

— De ce, Doamne, nu-i în lume 
Veşnic numai primăvara ? 


De departe-un glas de bucium 
Sună jalnic şi *nfioară, 

Cîntă veşnică odihnă 

Zilelor de astă vară. 


Bate vîntul şi din ramuri 
Zboară îrunzele uscate, 

In vârtej le poartă vântul 
Și le "mprăştie pe toate. 


Tot mai goi rămîn copacii 


„Fără frunze, fără viaţă, 


Ci tîrziu "i *mbracă iarna 
Cu cămaşa ei de ghiaţă. 

Când aud cum suflă vîntul 
Printre crengile strujite 
Mi-amintesc că 'n lumea asta 
Sunt dureri înăbușite. 

SARBATOARE 
e 


Natura 'ntreagă azi un templu pare; 
Săltind prin crînguri raiu de păsărele 
Dim mii de guri înalță către soare 
Neîntrecute imnuri de serbare. 

Pe vale satul e albit de floare; 

In albul zilelor de primăvară 

Se învirtesc de-asupra lui cocoare, 
Natura “ntreagă azi un templu pare. 


Pe-altarul lui jertfeşte tot poporul 
Tăria brațelor, întinerită ;- 
Aşteaptă să aducă viitorub 
Bogate roade pe întins ogorul. 

Din suflete, spre cer, se ?nalță dorul 
Unei vieți de pace și iubire, 


Doar singur ne *nfrățește azi ogorul, 
Pe-altarul lui jertfeşte tot poporul .. 


Azi fluturei, cu aripi de cicoare, 

Se scaldă în lumina Invierii, 

Intreaga fire pare-o 'mbrăţişare 

De sărutări, spre tainică *mpăcare. 
Azi nimănui n'aşi spuhe ce mă doare, 
Robit de-a frumuseţii bogăţie, 

Ascult cîntarea lină de izvoare 

Ce-o tremură în plină fermecare. 


|n mîna dreaptă fericît să poarte 
“Toiagul zilei spre înbărbătare 
Acela care dragostea i "*mparft 
Speranţele vieţii pîn’ la moarte 
Intreaga fire pare-o *mbrăţişare 

De sărutări, pornită spre *mpăcare, 
E sărbătoare astăzi, sărbătoare ! 

STROFE DIN AMURG 
X n 


Torturi de văpae 
Soarele anină 

Prin răchiţi în sat, 
O fată bălae 

Cu cofița plină 
Trece legănat 


In văi se strecoară 
Liniştit amurgul 
Dinspre astinţit. 
Cu picioru'n scară 
Işi strunește Murgul 
Dinu ’ndrăägostit. 

La o cotiturä 
Un şoptit de gură: 
— „Mai pe înserat“‘. 

BUNICUL 


Din spusele unui copil. 


Aşi vrea să-l am mereu aproape, 
S'ascult poveştile-i bătrîne 
Şi să-l sărut cu dor pe frunte, 
Că nu se ştie pînă mîne 

De mai trăeşte. 


Şi bine-i stă în capul mesei | 

icoana lui pare-o minune. 

De cîte ori îmi zice dînsul, 

Cu drag, să-i cînt de zile bune 
Cît mai trăeşte. 

Şi eu răspund: «îți cînt bunice, 

Dar spune-mi o poveste lungă, 

Să mo sfirșești pîn’ ny ţi-oiu spune: 

Să ne culcăm, de-acum ni-ajungă !. . 
Ai spus povestea. 


Și, cînd începe povestirea, 

Ascult, cît somnul nu mă prinde; 

lar, de adorm, visez ce-mi spune: 

Căci somnul visului mă vinde: 
Visez povestea. 

SIRETIUL 
S 


Coboară trist amurgul pe ’ntingele ogoare, 

Eu plec bătut de gînduri s’ascult ce ni mai spune 
„Siretiul, vestitorul de suferinți amare 

Pe care le îndură un neam peste hotare, 


l-atîta 'nvăpăiere cînd soarele apune 

La asfințit în zare, că parcă te *nfioară 

Și te cutremuri singur, în serile de vară, 
La gîndul că s'aprinde de la apus pămîntul. 

Cind după deal se stînge și cea din urmă rază, 
Ajung la mal, 

Siretiul îşi întăreşte cîntul 
De jale, de durere, și'n zbor i-l duce vîntul. 
?L-ascult şi eu de-aproape ca un străjer de pază: 


— «Acolo ’ntreg poporul se tingue amarnic, 
Și nime nu-l aude, şi blastămă zadarnic. 


Pe prispă mama plinge cu pruncul ei în brață 
In sufletul de roabă durerea fierbe'n clocot, 
Nimic mo *nveseleşte în umilita viaţă, 

Pe gînduri i s'aşterne întunecata ceaţă. 

Prin văi răsună jalnic un zvon fugar de clopot, 
In urma lui colindă sfiosul glas de bucium, 

El singur mai rosteşte-al bietului neam zbucium, 


Bărbatul jeluește țărîna-i prihănită: 

In inima ce-o poartă i-atît amar și fiere, 
Și fața lui cu lacrămi de sînge e stropită : 
El nu mai crede astăzi nădejde împlinită. 

De unde să răsară vre-odată mîngiiere ? 


Vin fetele grăbite de unde secerară, 

Urmindu-şi cărăruia de-alungul apei mele, 
Cu secera pe umeri, în amurgit de vară, 
In vreme ce tresare un cîntec de vioară. 


De-asupra îşi aprinde făcliele de stele 
Imensul cer al nopţii, şi luna se arată 
in cearcăn ca de plinset, cu fața "'nnegurată. 


De cîte ori flăcăii din frunze îşi cîntă dorul, 
Infriguraţi de gînduri pornesc să cînte jalea, 
Şi povestesc la masă și tata și feciorul 

De chinurile grele ce fulgeră poporul. 


Cînd strigătul suna-va, umplind întreagă valea, 
Ostaşii altor steaguri, catanele-apăsării 
Porni-vor laolaltă la semnele chemării !... 


www.digibuc.ro 


93 


Tîrziu pornesc spre casă, am înțeles ce spune 
Siretiul, vestitorul de suferinți amare, 

Şi parcă iau cu mine cîntarea unei strune 

Din care se desprinde aprinsa rugăciune, 

A unui neam ce luptă... 

Cîntarea se ntărește, în zbor o poartă vintul: 
La ceruri o S'ajungă de pe pămînt cuvântul... 


ră 

EU.. DE-OPARTE 
z % 


Se cerne din văzduhuri înnoptarea. 
Copacii mari îşi clatină frunzișul, 
Frunzişul îşi întunecă desişul 

Cind peste tot coboară fermecarea 


Un cîntec lin din codri, de pe creste 
Colindă peste virfuri, pe alee, 
Singurătăţii suflet vrea să-i dee 
Şoptind minuni cu zmeii din poveste. 

Tăcute vile! — cuiburi de visare — 
In preajma lor odihna strejueşte, 
La geam lumină albă nu sclipeşte — 
Vre-un liliac supt streșină tresare. 


Tuşnad, 

UN PALAT 
e 


Stă făurit palatul din vremile uitate 

Şi luna îl văpsește cu pulbere-aurie, 

Pe cînd porţi ruginite de veacuri încuiate 
Inchid în curtea largă întreaga veșnicie, 


Pe tronul vechiu de fildeş o haină de mireasă 
Bătută ?n pietre scumpe de mult e aruncată. 
Fa aminteşte dorul de dragoste aleasă 

Cum s'au iubit pe vremuri un împărat c'o fată. 

Atîta amintire din trecătoare vise 

A mai rămas în cameri ca semn de strălucire; 
Incolo, uși, ferestre în lături stau deschise 
Şi vintul le izbește suflind cu îngrozire. 

AVEREA MEA. 
4 e 


Eu mam palate mari cum au bogați 

Nici cai ce fug de spulberă pămîntul: 
Averea mea pe lume e cuvîntul 

Și-o mîndră, măi, cum mau nici împărații. 


Cuvîntul meu e ban și împăcare 
Frumoasa mea împărăție *ntreagă, 
Cu ochi de noapte, gura ei de îragă 
Icoană vie, mult încrezătoare. 

Şoptiri de primăvară-i este graiul 
Și mlădierea, trestie de baltă, 
Surîsul și privirea la olaltă 

{i fericesc deplin în lume traiul. 


In calea ei aleargă 'n zbor zefirii 
Şi-i tremură ploapele 'n uimire, 
Atita vis, atita îndrăgire 

iși schimbă ea cu necuprinsul firii 


Palate n'am, nici bani cum au bogații, 
Averea mea e mîndra şi cuvîntul, 

Să pribegiţi în lung şi'n lat pămîntul 

Ca mîndra mea nu au nici împărații. 

LUI RADU 
LEE 


L. 


Prietene, de Paşti am fost acasă 

Și mi-am văzut părinții, frații, satul... 
Cum m'am simţit că sînt înstrăinatul. 
Cînd am gustat iar pîinea de pe masă! 


O, pînea vieţii, pînea îndulcirii, 

Cum o gătește mama cu grăbire, 

Și cum mă cheamă mama cu zîmbire 
Să-i gust din truda mînei și-a iubirii. 

O, pinea vieții, pinea de la ţară, 
Crescută '7y ochii celor ce-au muncit-o ; 
A desea ei cu lacrămi au sfinţit-o, 
De aceia pîinea casei nu-i amară. 


Giîndește-te, iubite, la ogorul 

Brăzdat în glume și 'n pocniri de bite, 
Şi nu uita pe-acela care zice: 

«Ogorul meu să-l aibă şi feciorul !» 


II, 


Prietene, de Paști am fost acasă, 
Și am trăit din nou copilăria: 
Venise ’n suflet iarăşi bucuria 
Ce-odinioar'a stat cu noi la masă. 


Prindea să'nvie mugurul pe creangă, 
Sfios ca fata ce îi creşte sînul ; 

Mai învia prin luncile cu fînul 

Și cîte un sunet vesel de talangă, 

Trecea Siretul şerpuind la vale 

Ca un bătrîn ce şi are sigur mersul ; 
Pe mal răchita-i recitează versul, 
Tăind în el surîsuri de cristale. 


Un gol cumplit în suflet s'adînceşte 
Cînd stai şi vezi cum apa se tot duce... 
Pe mal te crezi o înlemnită cruce 

Şi apa-i lumea ce te părăsește... 


IL. 


Prietene, de Paști a: fost acasă 
Şi cît de mică mi-a părut ograda ! 
Şi mai puţini copaci avea livada 
Inveșmîntată'n muguri de mătasă. 


Aşa s'arată celui dus departe 
Schimbate toate... pînă și privirea 
Vecinilor i-ascunde amintirea : 

A unei vremi — cînd nu era departe.. 

La scrînciob hora-şi trăia viața, 
Săltindu-şi pieptul şi bătînd piciorul 
Pe feţe tinere 'nfloria bujorul 

Cum înfloreşte floarea dimineaţa. 


Și sus în iargurile primăverii, 
Văzduhul înnoit de sărbătoare 
Sporia tăria vieţii ce nu moare 
Trimisă lumii 'n noaptea, Invierii. 


IV. 


Măi Radule, în noaptea Invierii 
Cucernicia naltelor misteruri 

Cu prisosință curge de la ceruri 
Să ni deschidă poarta mîngierii. 


In miezul nopții cerul se deschide 
Şi ochiul obosit iar se mărește, 
Durerea lacrimei se potolește. 
Intr'un ascuns păcatul se închide. 

Cînd se descuie ușile sfințirii 

Şi cînd lumina vieții se aprinde, 
Porhesc din cimitire să colinde 
Tăcute șoapte — crezul nemuririi. 


In sunetul de clopot se preschimbă 
Tăcerea morţilor ce-şi pling uitarea... 
Un vis — tîrziu — se ruminește zarea 
Sunt Paștele — să cînte orice limbă. 


V. 


Prietene, de Paşti am fost acasă, 
Pădurea satului era tăiată, 

Mai rămăsese din desimea toată 
Un fag ciuntit..,, bătrin cu barba rasă. 


Ca paserea ce nu-și găsește pradă 
Aleargă vîntul repezit din zare, 
Lovește în el puternic și dispare 
Și fuge iar în munții de zăpadă. 

Eu azi privesc atîta pustiire 

Pe unde fragii îmbrăcau rochița 
Așa de albă — albă ca altița 
Fecioarelor ce aşteapt'alesul mire. 


Vezi, dragul meu, străinii cum ne fură 
Și ni dispoae ţara de odoare, 

De mila asta, inima mă doare, 

Şi plinge ciocirlia pe răsură. 


VI. 


Măi Radule, din an miaduc aminte. 
Cum rîndunica cuibul își clădise. 
Și-aşa de sprintenă îl măestrise 

Părea un cuib de boabe mici de linte. 


Un timp... şi cuibu 'şi avea puișorii 
Golaşi, timizi, cu giturile *ntinse, 

Cînd i-am zărit un dor aprins mă'nvinse: 
De i-aș vedea zburînd sajungă norii. 

Intrun amurg, un stol de rîndunele 
Ţipa, bătînd din aripi fulguite, 

O jale grea; de inime rănite, 
Se'mprăştiase ?n jurul casei mele. 


Și-am tresărit... în clipa tresăririi 

Mam furişat la geam, între perdele 
Să văd ce vreau atitea rîndunele ? 
— (Căzuse cuibul jos, pradă pieririi... 


VII. 


Sclipeau în sat luminile sfioase 
Măi Radule, în nopţile cu denii; 
În urma lor ca albele vedenii 
Piereau în ţernă pete luminoase. 


In lumînarea mică stă credința 
Mult oropsitului să poarte greul, 
Și toţi îl cred vieţuitor ca leul, 
ȘI 'n casa lui nu zace neputinţa... 

Se 'nşeală omul... și păcătueşte. 

Cum nenşelăm şi noi privind în ape, 
Adînci mai par... dar fundul e aproape, 
E numai cerul cînd se oglindește ! 


Şi cîte idealuri pier în lume 
Ca petele aprinse de lumină. 
Vezi, trupul nostru nu-i de cît ruină 
Doar fapta ’i cunoștința unui nume, 


VIII. 


Măi, Radule, la hora ce sencinse 

De Paşti, în sat, am fost şi eu spre sară, 
Am înțeles aleanul din vioară 

Şi am văzut deschise flori, aprinse... 


S'a 'nveşmîntat curata feciorie 

În haina lor, de fluturi albi ca neaua, 
Pin'şi bătrînii își uitau luleaua 
Privind cu atita nevinovăție, 

Cobzarul Gheorghe, negru ca pămîntul, 
Ca un bondar tot zbârniia din strună, 
Și se pornea cîntarea lui nebună 
Din fundul inimii, din tot avintul, 


lar cînd amurgul își torcea țesutul 
Din mii de fire negre peste lume 
Sau risipit şi cîntece şi glume... 

Așa își tae glasul, începutul, 


IX. . 


Măi Radule nu ştiu ce gînd te poartă 
Şi cîte gînduri îţi răsar în minte. 

Eu una ştiu: cu drag mi-aduc aminte 
De doi cireși, înalți crescuţi în poartă, 


li văd gătiţi în spicuri de zăpadă 

Tot legănîndu-și crăngile uşoare, 

Și cum aş vrea să rúp din ei o floare 
Dar nimenea atunci să nų mă vadă, 

Și cît de grabnic mă repede dorul 
In satul meu, la casa șindrilită, 
Cu prispa lată, cu pămînt lipită 
Și unde mama 'şi împăca odorul. 


Pe semne-așa la unii scrie soarta : 
Să nwndrăgești peste măsură locul 
Unde-ai crescut... căci vine nenorocul 
Din sat te-alungă şi-ţi închide poarta, 


X: 


La noi, tu ştii că au venit cocorii, 

In unghiuri „lungi din albăstrimea zării, 
l-am urmărit din marginea cărării 

Ce duce pe pîrău — în fața morii. 


Și *ncep să murmure prin crengi zefirii, 
Pămîntu-i nou, ca'nțiia dimineaţă, 
Izvoare de lumină și viață 

S'aruncă din adincurile firii, 

Măi Radule, întrun ascuns de frunză 
Pe-o ramură în inima grădinii, 

Nălţind, spre cer, în vers, cîntări luminii 
Privighietoarea umblă să a'scunză, 


Şi-un fluture ca îulgul de văpaie 
Coboară jos pe raze de la soare, 
Alungă pe-un tovarăș de pe floare 
Zădărnicind o dragoste bălae,.. 


îi d 

CINTAREA TA. 
4 e 


Tu, bucură-te, înnoirea vieții 

Și dănțueşte n sferile senine, 
Slăvită fie clipa frumuseţii 

Ce te-a urzit și 'mpodobit pe tine. 
Zeiță tu, fermecătoarea firii, 

Ce înăsprești vinovăția urii, 

De chipul tău se miră trandafirii 
Și se purcede freamătul pădurii. 

Din revărsarea zorilor de vară 

Te-ai întrupat ca să petreci în lume 
Şi sunete de liră, de chitară 

Menite-au fost să-ţi cînte al tău nume. 
Vezi, cum răsar în calea ta, stăpînă, 
Imbujoraţi la față, trandafirii, 

Te ştiu că ești cea mai aleasă zină 

Şi vii ca o soție nouă-a firii. 


Frumoasă eşti, minune pămiînteană, 

Un vis ce-l are un copil cuminte 

Aşa mi-apari, minune, înainte — 

Cu ochii mari, cu ochi de cosinzeană. 
Tu ești lumina înnoptării mele 

Ce îşi aprinde 'n noapte călătorul, 

Cînd' paseri pribegind îşi mînă zborul 
Din zări în zări, supt cerul fär’ de stele. 


www.digibuc.ro 


1713 


Prelung răsună buciumul la stînă, 

Şi în cîntarea lui de astă sară, 
Mereu, mereu s'aude cum îngînă 

Că ’n faţa ta i-atiît amurg de vară,,. 
S'arată ?ncet şi luna, ca o zină, 

La răsărit, pe deal, în depărtare, 
Căci vrea s'asculte buciumul la stină, 
S'asculte, ea, frumoasa ta cîntare. 


De chipul tău se miră aurora ` 

Cînd se urzește *n faptul dimineţii, 
Spre chipul tău zîmbeșfe *ntreagă hora 
Cînd se *ncinge 'n focul tinereții. 

In ochii tăi privirea strălucește 

Ca blinda lună printre nori ivită, 

Din ochii tăi ispită se porneşte 

Cum n’a mai fost de nimeni bănuită. 

De veacuri se oglindă ceru *n Mare 
Cînd soarele păşeşte să se culce, 

Dar farmecu-i nu are-asemănare 

Cu chipul tău de primăvară dulce, 
Izvoarele cu tremur s'ar întoarce 

Din mersul lor cînd te-ar zări pe tine, 
Şi firul frumuseţii ţi l-ar toarce 

In frămîntarea undei cristaline. 


Flăcăii stau miraţi în cele sate 

Prin care tu trecut-ai cîteodată, 

Căci mam văzut așa seninătate 

Că 'n chipul tău, supt soare, niciodată. 
Căci chipul tău de tînără mireasă 
Ascunde adumbriri fermecătoare, 

Şi ochii tăi de gingașă Crăiasă 
Ascund în ei lumini de sărbătoare. 


www.digibuc.ro 


115 


Fanfara codrului din vreme ’n vreme 

Işi făureşte cîntec de chiemare, 

La sînul lui vrea codru să te chieme 

Să vii, s'asculți pe lună-a lui cîntare. 

Că ’n glasul tău e murmur de izvoare, 
Ce-și spun povești de dragoste ’n de ele, 
Işi spun de crini, își spun de lăcrămioare, 
Cum sau iubit în razele de stele. 


La răsărit, în zorii dimineții, 
Pluteşte întăiu o geană alburie, 

In urma ei, ca geniul frumuseţii, 
Cu faţa veselă, trandafirie, 
Se-arată aurora cu "*mpăcare. 

Și ea, în nesfirșita-i frumuseţă, 

Te zugrăvește 'n depărtată zare, 
Frumoas așa, cum ești în tinereță. 

O rază furişată de la lună 

Pe fruntea ta se joacă *n fluturare, 

In jocul ei, ea caută să-ți spună: 

«Tu bucură-te, cea mai dulce floare!» 


„Eu o zăresc cum trece pe pleoape 


Spre ochii tăi, cu-atita voie bună, 
Adincul lor în grabă să-i îngroape 
Lucirile furate de la lună." 


De mult spunea bătrîna ?'ntr'o poveste: 
Era frumoasă fata, o minune : 

Cum ma mai fost pe lume, cum nu este, 
Dar pe bătriîna mo credeam ce spune. 

Și azi o cred, îi înțeleg prea bine 
Povestea ei din noaptea cea tărzie, 

Căci fată răpitoare ca şi tine 

Nici în poveste nu *ncăpea să fie. 


www.digibuc.ro 


II7 


Îşi amintesc de tine trandafirii 

Cum te-abăteai cu dragoste din cale, 
Şi-i sărutai în focul fericirii 

Cu sărutările privirii tale. 

Pling dimineaţa crinii în grădină 

Că ai pornit pe cînd erau în floare, 
Că i-a uitat privirea ta senină,— 
Privirea ta: un răsărit de soare. 


Îți aruncam în mînă trandafirii 

Și tu-i prindeai cu zîmbete fecioare, 
Grăbit apoi de clipa 'ndrăgostirii 
PE toţi îi aninai la 'ncingătoare. 
Și-ţi tremurau pleoapele virgine, 

Pe ochii tăi ca nopţi de primăvară, 
Dind farmec viu privirilor senine 
Ce îrîng în ele-atita dor de vară! 

Tu, cum pășeşti pe căi innălţătoare, 

Atîția ochi spre tine se îndreaptă, 

Atîtea inimi veșnic simțitoare 

De mult, demult surîsul tău așteaptă. 

Tu ai în mers grăbirea săltătoare 

Ce-o lămurește *n pasul lui izvorul, 

Cînd spre-alte zări îl poart a lui cîntare, 
Cum spre-alte lumi mă poartă astăzi dorul. 


Ca două porumbiți ce stau să zboare 
Din lanul încărcat cu griu de vară 
Șimpresurat cu floare de cicoare, 

— Asemenea e sînul tău, fecioară. 
Ca legănarea unei crengi uşoare, 

La adierea vântului de sară, 

Pornit să 'mprăștie în mers răcoare, 
— Aşa e mlădierea ta, fecioară. 

Cum se desprinde-o stea din înnălţime 
Și, lunecînd pe cer, tremurătoare, 
Aprinde ea ’n nebuna ei iuțime 

O dungă de scintei fulgerătoare: 

Aşa surisul tău ce se ’nfiripă 

Pe faţa ta, din buzi nevinovate, 
Vieţuind surprinzător o clipă, 

Aprinde ’n piept dureri înflăcărate, 


Din ochii tăi severa maiestate 
A întunericului se desprinde 

Și în cămara inimii cercate, 
Lumină din lumină își aprinde. - 
Tu biruești surisurile toate, 
Privirea ochilor o dai uimirii, 
Sporeşti în minte gîndul fericirii 
Şi serile de vară parfumate. 

Pe apă-și plimbă razele ei luna 

Și fiecare-aprinde-o scânteere, 

Dar farmec nencăput nu-i la niciuna 
Ca'n ochii tăi, ce-ascund în ei tăcere. 
Pe apă-și poartă valurile gîndul 
Necontenit viaţa noastră 'ntreagă, 

Și gîndul meu, ca valul tot purtindu.l, 
S'a fost oprit la tine, rază dragă. 


In ochii tăi întreaga veșnicie 

Azi e stăpînă, mult nebiruită, 

Tu pari din cer tiimeasă o solie 
Să'mpaci gîndiri cu “vorba ta plinită. 
Azi tuturor îndemnul spre viață 

Tu îl împarţi cu gestul de *ncercare, 
Tu ai primi în leagănul de brață 
Pe cel visat în zori de dezmierdare. 

Cît farmec este tremurul de unde 
Pe lună, noaptea, 'n apa argintie, 
Can chipul tău ce suflete pătrunde, 
Copilă, nu-i, și nici mo să mai fie. 
Tu ești regina nimfelor din lacuri 
Căci ele te-au ales să fii regină, 
Ca tine ele mau văzut în veacuri 
Pe lume mai măreaţă, mai senină | 


Copilă, tu cu chipul de fecioară 

Cu ochi mistuițori ca steauam Mare, 
Surîsul tău senin de-adinioară 

Cu-a' nimănui nu are-asemănare 
Surisul tău e fulgerul de noapte 

Pe *'ntunecoasa boltă cînd s'arată, 
Și de surîsul tău scorniră șoapte 
Cei trandafiri cu faţa înrourată, 

In ochii tăi poveştile bătrine 
Ascunse stau ca'ntr'un bogat tezaur, 
In ochii tăi surid atitea zîne 

Şi-atiţia feți frumoşi cu păr de aur... 
În ochii tăi, can picături de rouă, 
Se frînge raza vie de la soare, 

În ochii tăi domneşte-o lume nouă 
Cu soare nou, cu raze priitoare. 


Se îngînau în plopul de la moară 
Incet, aseară, două turturele 

Și-am înțeles îndată dela ele 

Cîntarea ta, măiastră şi uşoară. 

Pe urmă, zor: — bătaie de aripe, 

Și le-am văzut ducîndu-se în zare... 
S'a fost pornit şi dorul meu să zboare. 
Dar stins a fost de duhul relei clipe. 

Din revărsarea zorilor de vară 

Te-ai întrupat ca să petreci în lume 

Și sunete de liră, de chitară 

Menite-au fost să-ţi cânte al tău nume. 
Izvoarele cu tremur S'ar întoarce 

Din mersul lor când te-ar zări pe tine 
Și firul frumuseţii ţi Par toarce 

În freamătul zorit de mandoline. 


pă, 

CUPRINSUL: 


Spre viată ... .. E E a aA 
Către Basarabia . .. saoao oana. 
Leagăn, Cîntec, Lacrimă . .. . era 
Cununa luminii. . e cc... 
Din carnetul mieu .. a. aa a noaa 
Scrisoare a. .. . . . . .. . .... 


Ginte ee va ee e a a 
Nu vreau să mor. « e E a 
In luptă cc... .. . 
Vulturul e e s ee aseara pia 
In cimitir .. î. |... n... .... 
Vis de aur .... .... e sia rai d, ide S 
Odată. s eee ce apere ae dee acei ar d a 
Regele mării . ......., 

Fluerul . .. . ... ss . vc... di a 
Trandafirii a.. s ae e . . . . . . . 
De-atunci . . . cc... ... 


Plopul . 


Glasul Ardealului ..,.... 
Cuptorului +. ..... e de ca ai dn 

Sâcerătorii . . 
Primăvara . 
Tu rîzi A 
De pe culme. . 


Tovarâşi buni .. 


Atâtea cînturi 
Atunci» .... 
Lacrima ... 
Cântec PARE 
Impăcare . 


Se 'ncheie veacul . 


Albăstrele. 
Cîntec .- 
Toamna . .& 
Sărbătoarea 


. . . . . 


exs p ee‘ 


2. . . . ro: o 


Strofe din amurg . 


Bunicul 

Siretiul . è 

Eu... De-oparte A 
n palat 

Averea mea . 

Lui Radu . 

Cintar.a ta 

